CELEX: 32016R2005
Language: bg
Date: 2016-11-16 00:00:00
Title: Регламент за изпълнение (ЕС) 2016/2005 на Комисията от 16 ноември 2016 година за налагане на антидъмпингово мито върху вноса на някои видове лека термична хартия с произход от Република Корея

17.11.2016   
            
            
               BG
            
            
               Официален вестник на Европейския съюз
            
            
               L 310/1
            
         РЕГЛАМЕНТ ЗА ИЗПЪЛНЕНИЕ (ЕС) 2016/2005 НА КОМИСИЯТА
   от 16 ноември 2016 година
   за налагане на антидъмпингово мито върху вноса на някои видове лека термична хартия с произход от Република Корея
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 7 от него,
   след консултации с държавите членки,
   като има предвид, че:
   1.   ПРОЦЕДУРА
   
   1.1.   Започване на процедурата
   
   
               (1)
            
            
               На 18 февруари 2016 г. Европейската комисия („Комисията“) започна антидъмпингово разследване по отношение на вноса в Съюза на някои видове лека термична хартия с произход от Република Корея („засегнатата държава“) на основание член 5 от Регламент (ЕО) № 1225/2009 на Съвета („основния регламент“) (2). Тя публикува известие за започване на процедура в Официален вестник на Европейския съюз
                   (3) („известието за започване на процедура“).
            
         
               (2)
            
            
               Комисията започна разследването вследствие на жалба, подадена на 4 януари 2016 г. от Европейската асоциация на производителите на термична хартия (European Thermal Paper Association, ETPA) („жалбоподателя“), от името на производители, които представляват над 25 % от общото производство на някои видове лека термична хартия в Съюза. В жалбата се съдържаха доказателства за дъмпинг и за произтичаща от него съществена вреда, които бяха счетени за достатъчно основание за започване на разследването.
            
         1.2.   Заинтересовани страни
   
   
               (3)
            
            
               В известието за започване на процедура Комисията прикани заинтересованите страни да се свържат с нея, за да вземат участие в разследването. Освен това Комисията изрично уведоми известните производители от Съюза, известните производители износители и компетентните корейски органи, известните вносители, ползватели и търговци за започването на разследването и ги прикани да вземат участие.
            
         
               (4)
            
            
               Заинтересованите страни имаха възможността да изразят становището си относно започването на разследването и да поискат да бъдат изслушани от Комисията и/или от служителя по изслушванията при търговските процедури („служителя по изслушванията“).
            
         
               (5)
            
            
               Проведени бяха две изслушвания със служителя по изслушванията по искане на групата Hansol, към която принадлежат двамата свързани производители износители, оказали съдействие. По време на първото изслушване през март 2016 г. беше поискано редица свързани преработватели да бъдат освободени от попълване на въпросника. След изслушването и след контролно посещение при един от свързаните преработватели, направено с цел установяване истинността на доводите, залегнали в основата на искането за освобождаване, Комисията остана на позицията си по отношение на един от свързаните преработватели, а именно че той трябва да попълни въпросника, докато на други трима свързани преработватели предостави освобождаване. По време на второто изслушване през септември 2016 г. двамата оказали съдействие производители износители, няколко несвързани вносители и ползватели, както и представителите на корейското правителство изложиха редица възражения във връзка с определението за разглеждания продукт, жалбата, вредата, причинно-следствената връзка и интереса на Съюза.
            
         а)   Изготвяне на извадка
   
   
               (6)
            
            
               В известието за започване на процедура Комисията също така посочи, че може да изготви извадка от заинтересованите страни в съответствие с член 17 от основния регламент.
            
         Изготвяне на извадка от производители от Съюза
   
               (7)
            
            
               В известието за започване на процедура Комисията посочи, че е направила временен подбор на извадка от производители от Съюза. Комисията е подбрала извадката въз основа на най-големия представителен обем на продажбите, следейки да бъде обхваната добре цялата територия на Съюза. Тази извадка се състоеше от трима производители от Съюза в две различни държави членки. Включените в извадката производители от Съюза представляват между 75 % и 95 % (4) от обема на продажбите за несвързани клиенти в Съюза, осъществени от дружествата, които се отзоваха в рамките на проверката за представителност, и от изчисления общ обем на продажбите на несвързани клиенти в Съюза. Комисията прикани заинтересованите страни да изразят становището си относно временната извадка. Тъй като никоя заинтересована страна не изрази становище по отношение на временната извадка, тя беше потвърдена. Извадката е представителна за промишлеността на Съюза.
            
         Изготвяне на извадка от вносители
   
               (8)
            
            
               За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от несвързаните вносители да предоставят информацията, посочена в известието за започване на процедура.
            
         
               (9)
            
            
               Един несвързан преработвател, осъществяващ дейности по внос, предостави поисканата информация и се съгласи да бъде включен в извадката. С оглед на малкия брой отговори Комисията реши, че не е необходимо изготвяне на извадка. Коментари не бяха получени.
            
         б)   Отговори на въпросника
   
   
               (10)
            
            
               Комисията изпрати въпросници на двамата свързани производители износители, а именно Hansol Paper Co., Ltd („Hansol Paper“) и Hansol Artone Paper Co., Ltd („Artone“) — и двамата принадлежащи към групата Hansol, а също така на техния свързан търговец Hansol Europe B.V. („Hansol Europe“) и на свързания преработвател Schades Ltd. („Schades“). Въпросници бяха изпратени също така на тримата включени в извадката производители от Съюза и на около 50 страни (26 ползватели, 21 посредници, две сдружения и един несвързан вносител), които заявиха интерес към разследването.
            
         
               (11)
            
            
               Отговори на въпросника бяха получени от двамата производители износители и свързаните с тях търговец и преработвател, тримата включени в извадката производители от Съюза, девет независими преработватели, двама търговци на различни равнища, един несвързан преработвател, осъществяващ дейности по внос, и едно сдружение. Освен това единадесет заинтересовани страни предоставиха коментари под формата на свободен текст.
            
         в)   Контролни посещения
   
   
               (12)
            
            
               Комисията издири и провери цялата информация, която счете за необходима за целите на временното определяне на дъмпинга, вредата от него и интереса на Съюза. В съответствие с член 16 от основния регламент бяха извършени контролни посещения в помещенията на следните дружества:
               
                           —
                        
                        
                           Производители от Съюза:
                           
                                       —
                                    
                                    
                                       Lecta Group/Torraspapel SA, Barcelona, Испания
                                    
                                 
                                       —
                                    
                                    
                                       Mitsubishi HiTec Paper Europe GmbH, Bielefeld, Германия
                                    
                                 
                                       —
                                    
                                    
                                       Papierfabrik August Koehler SE, Oberkirch, Германия
                                    
                                 
                     
                           —
                        
                        
                           Вносител/ползвател:
                           
                                       —
                                    
                                    
                                       Papiery Powlekane „PASACO“ sp. z o.o., Solec Kujawski, Полша
                                    
                                 
                     
                           —
                        
                        
                           Производители износители в Република Корея:
                           
                                       —
                                    
                                    
                                       група Hansol (Hansol Paper и Artone), Seoul, Република Корея
                                    
                                 
                     
                           —
                        
                        
                           Търговец, свързан с производители износители от групата Hansol:
                           
                                       —
                                    
                                    
                                       Hansol Europe, Hoofddorp, Нидерландия
                                    
                                 
                     
                           —
                        
                        
                           Преработвател, свързан с производители износители от групата Hansol:
                           
                                       —
                                    
                                    
                                       Schades, Ripley, Обединеното кралство
                                    
                                 
                     
         г)   Представяне на данните
   
   
               (13)
            
            
               Предвид ограничения брой заинтересовани страни, които представиха някои данни, част от числата по-долу са представени като диапазон.
            
         1.3.   Разследван период и разглеждан период
   
   
               (14)
            
            
               Разследването на дъмпинга и вредата обхвана периода от 1 януари 2015 г. до 31 декември 2015 г. („разследвания период“). Проучването на тенденциите, които са от значение за оценката на вредата, обхвана периода от 1 януари 2012 г. до края на разследвания период („разглеждания период“).
            
         2.   РАЗГЛЕЖДАН ПРОДУКТ И СХОДЕН ПPОДУКТ
   
   2.1.   Разглеждан продукт
   
   
               (15)
            
            
               Разглежданият продукт е лека термична хартия („ЛТХ“) с тегло, непревишаващо 65 g/m2; на роли с ширина 20 cm или повече, с тегло на ролaта (включително хартията) 50 kg или повече и с диаметър на ролата (включително хартията) 40 cm или повече („джъмбо ролки“); със или без основно покритие от едната или от двете страни; покрита с термочувствително вещество (представляващо смес от боя и проявител, която реагира и формира изображение при излагане на топлина) от едната или от двете страни; със или без горно покритие и с произход от Република Корея, понастоящем класирана в кодове по КН ex 4809 90 00, ex 4811 90 00, ex 4816 90 00 и ex 4823 90 85 („разглежданият продукт“).
            
         
               (16)
            
            
               ЛТХ може да се произвежда с няколко вида проявители: с проявители, съдържащи бисфенол А и бисфенол S (съдържаща фенол ЛТХ) или с проявители, които не съдържат фенол (несъдържаща фенол ЛТХ). Настоящото разследване се отнася и за двата вида ЛТХ.
            
         
               (17)
            
            
               Леката термична хартия се използва в ПОС устройства в търговските обекти, например за разписки, издавани от търговци на дребно.
            
         2.2.   Сходен продукт
   
   
               (18)
            
            
               При разследването се установи, че следните продукти притежават едни и същи основни физически и технически характеристики, както и едни и същи видове основна употреба:
               
                           —
                        
                        
                           разглежданият продукт,
                        
                     
                           —
                        
                        
                           продуктът, произвеждан и продаван на вътрешния пазар на Република Корея, и
                        
                     
                           —
                        
                        
                           продуктът, произвеждан и продаван в Съюза от промишлеността на Съюза.
                        
                     
         
               (19)
            
            
               Поради това Комисията реши на този етап, че това са сходни продукти по смисъла на член 1, параграф 4 от основния регламент.
            
         2.3.   Твърдения относно обхвата на продукта
   
   
               (20)
            
            
               Оказалият съдействие производител износител поиска изключване на несъдържащата фенол ЛТХ от обхвата на продукта въз основа на факта, че несъдържащата фенол ЛТХ не се произвежда, нито се изнася от Република Корея и че тя е различна от съдържащата фенол ЛТХ по своя химичен състав, възприемането от потребителите, производствените процеси, видовете крайна употреба и пазарната цена. Същата заинтересована страна поиска изключването и на ЛТХ с тегло под 44 g/m2.
            
         
               (21)
            
            
               В това отношение при разследването бе установено, че съществуват различни видове ЛТХ — включително видовете, съдържащи или несъдържащи фенол, и видовете с тегло под 44 g/m2 — и че всички те формират един единствен продукт, тъй като имат сходни основни характеристики, сходни производствени процеси, идентични видове крайна употреба и са взаимозаменяеми от гледна точка на ползвателите и потребителите. На практика при разследването бе установено, че всички видове на продукта се състоят от хартиена основа с термочувствително покритие и че по същество всички продукти се получават в резултат на сходни производствени процеси. Освен това всички видове ЛТХ имат сходни качества и се използват за отпечатване с термичен принтер. Поради това, от гледна точка на ползвателите и потребителите, при всички тях се получават сходни крайни резултати.
            
         
               (22)
            
            
               В допълнение следва да се отбележи, че искането за изключване на ЛТХ с тегло под 44 g/m2 във всеки случай не беше подкрепено с доказателства.
            
         
               (23)
            
            
               Въпреки че производителят износител заяви, че може да има различно възприемане от страна на потребителите по отношение на съдържащата и на несъдържащата фенол ЛТХ, не бяха представени доказателства, обосноваващи това твърдение, и при разследването бе потвърдено, че по-голямата част от потребителите не са наясно с конкретния състав на ЛТХ и поради това не правят разлика между съдържащата и несъдържащата фенол ЛТХ. Освен това няма значителна разлика между пазарните цени на съдържащата и несъдържащата фенол ЛТХ. Поради това беше направено временно заключение, че всички видове ЛТХ се конкурират помежду си, независимо от известни различия в цените. Ценовата конкуренция между видовете на продукта е допълнително разгледана в раздел 5.2.4.
            
         
               (24)
            
            
               Поради горепосочените причини на този етап продуктите с тегло под 44 g/m2 и несъдържащата фенол ЛТХ не може да бъдат изключени от определението за сходния продукт. Поради това и двете твърдения бяха временно отхвърлени.
            
         3.   ДЪМПИНГ
   
   3.1.   Предварителна бележка
   
   
               (25)
            
            
               През разследвания период групата Hansol е продала между 15 и 25 % от общия обем на продажбите си за Съюза на разглеждания продукт или пряко за несвързани страни, или непряко чрез свързани страни за препродажба; по-голямата част от нейните продажби за Съюза (между 75 % и 85 %), са били на количества, продавани за свързани страни и предназначени за преработване в малки ролки. Поради съображения за поверителност стойностите са посочени като диапазон. За да се достигне до представително изчисление на дъмпинга, в изчислението бяха включени и двата канала за продажба при отчитане на съответната им тежест.
            
         3.2.   Нормална стойност
   
   
               (26)
            
            
               Комисията първо провери дали общият обем на продажбите на вътрешния пазар на оказалите съдействие производители износители е представителен, в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти на вътрешния пазар за всеки производител износител е представлявал най-малко 5 % от общия обем на продажбите му на разглеждания продукт за износ за Съюза през разследвания период. Въз основа на това бе установено, че реализираният от производителите износители общ обем на продажбите на сходния продукт на вътрешния пазар е представителен.
            
         
               (27)
            
            
               След това Комисията установи, по отношение на производителите износители с представителни продажби на вътрешния пазар, кои са видовете на продукта, продавани на вътрешния пазар, които са идентични или много сходни с видовете на продукта, продавани за износ за Съюза.
            
         
               (28)
            
            
               Впоследствие Комисията провери дали националните продажби на производителите износители на техния вътрешен пазар за всеки вид на продукта, който е идентичен или сравним с вид на продукта, продаван за износ за Съюза, са били представителни, в съответствие с член 2, параграф 2 от основния регламент. Продажбите на вътрешния пазар на даден вид на продукта са представителни, ако общият обем на продажбите на вътрешния пазар на този вид на продукта на независими клиенти през разследвания период представлява поне 5 % от общия обем на продажбите за износ за Съюза на идентичен или сравним вид на продукта. Комисията установи, че три продукта са били продавани в количества под 5 % от общия обем на продажбите за износ за Съюза. Тези видове на продукта бяха счетени за сравними с тези, които са продавани на вътрешния пазар, като единствената разлика е в теглото на хартията, а в един случай — във вида на използвания фенол. За тези видове на продукта нормалната стойност беше формирана.
            
         
               (29)
            
            
               Като следваща стъпка Комисията определи дела на рентабилните продажби за независими клиенти на вътрешния пазар за всеки вид на продукта през разследвания период с цел да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.
            
         
               (30)
            
            
               Нормалната стойност се основава на действителната цена за всеки вид на продукта на вътрешния пазар, независимо дали продажбите са рентабилни или не, ако:
               
                           а)
                        
                        
                           обемът на продажбите на вида на продукта, продаван на нетна продажна цена, равна на изчислените производствени разходи или по-висока от тях, представлява повече от 80 % от общия обем на продажбите за този вид на продукта; както и
                        
                     
                           б)
                        
                        
                           среднопретеглената продажна цена на този вид на продукта е равна на производствените разходи за единица продукция или е по-висока от тях.
                        
                     
         
               (31)
            
            
               В този случай нормалната стойност е среднопретеглената стойност на цените на всички продажби на вътрешния пазар на този вид на продукта през разследвания период.
            
         
               (32)
            
            
               Нормалната стойност е действителната цена на вътрешния пазар за всеки вид на продукта само при рентабилните продажби на вътрешния пазар на въпросните видове на продукта през разследвания период, ако:
               
                           а)
                        
                        
                           обемът на рентабилните продажби на въпросния вид на продукта представлява 80 % или по-малко от общия обем на продажбите на този вид; или
                        
                     
                           б)
                        
                        
                           среднопретеглената цена на този вид на продукта е по-ниска от производствените разходи за единица продукция.
                        
                     
         
               (33)
            
            
               Анализът на продажбите на вътрешния пазар показа, че повечето от продажбите на вътрешния пазар са били рентабилни и че среднопретеглените продажни цени са били по-високи от производствените разходи. В съответствие с това нормалната стойност беше изчислена като среднопретеглена стойност от цените при всички продажби на вътрешния пазар през разследвания период.
            
         
               (34)
            
            
               За тези видове на продукта, за които не е имало продажби на сходния продукт на вътрешния пазар или продажбите не са били в представителни количества, Комисията формира нормалната стойност в съответствие с член 2, параграфи 3 и 6 от основния регламент.
            
         
               (35)
            
            
               Нормалната стойност беше формирана чрез добавяне на посочените по-долу елементи към средните производствени разходи на сходния продукт на оказалите съдействие производители износители през разследвания период:
               
                           а)
                        
                        
                           среднопретеглените разходи за продажба, общи и административни разходи (ПОАР), направени от оказалите съдействие производители износители при продажбите на вътрешния пазар на сходния продукт, при обичайни търговски условия, през разследвания период, и
                        
                     
                           б)
                        
                        
                           среднопретеглената печалба, реализирана от оказалите съдействие производители износители при продажбите на вътрешния пазар на сходния продукт, при обичайни търговски условия, през разследвания период.
                        
                     
         
               (36)
            
            
               За видовете на продукта, които не са били продавани в представителни количества на вътрешния пазар, бяха добавени средните ПОАР и печалбата от сделките, осъществени при обичайни търговски условия на вътрешния пазар за тези видове. За видовете на продукта, които изобщо не са се продавали на вътрешния пазар, бяха добавени среднопретеглените ПОАР и печалбата от всички сделки, осъществени при обичайни търговски условия на вътрешния пазар.
            
         3.3.   Експортна цена
   
   
               (37)
            
            
               Както е пояснено в съображение 25, продажбите на групата Hansol на пазара на Съюза през разследвания период са представлявали продажби на джъмбо ролки за несвързани страни, както и продажби на джъмбо ролки за свързани страни с цел препродажба, но по-голямата част от продажбите за Съюза са били продажби на разглеждания продукт за свързани дружества за преработване в малки ролки, които впоследствие са били препродавани на несвързани клиенти.
            
         
               (38)
            
            
               За продажбите на разглеждания продукт директно за независими клиенти в Съюза експортната цена е цената, реално платена или подлежаща на плащане за разглеждания продукт при продажба за износ за Съюза, в съответствие с член 2, параграф 8 от основния регламент.
            
         
               (39)
            
            
               За продажбите на разглеждания продукт за Съюза чрез свързани дружества, действащи като вносител/търговец и/или като преработвател, експортната цена е определена въз основа на цената, на която внесеният продукт или внесеният и преработен продукт е бил препродаден за първи път на независими клиенти в Съюза, в съответствие с член 2, параграф 9 от основния регламент. Продажната цена от свързаната страна за несвързани клиенти беше коригирана назад до цена франко завода чрез приспадане на ПОАР на свързаната страна, разумна сума на печалба и други надбавки, когато това беше приложимо. В случаите, в които продажбата се е отнасяла за малки ролки, допълнително бяха приспаднати отчетените и проверени разходи по преработването.
            
         
               (40)
            
            
               По отношение на използвания марж на печалбата Комисията, в съответствие с установената съдебна практика на съдилищата на Съюза, не използва маржовете на печалба на свързаните дружества, тъй като те се считат за ненадеждни. Един несвързан вносител оказа съдействие, но информацията за рентабилността му бе поверителна и не може да бъде разгласена. Поради това, при липсата на всякаква друга информация, бе използван разумен марж на печалбата, използван в предишна процедура във връзка с друго хартиено изделие (фина хартия с покритие), произвеждано от сходен промишлен отрасъл (5). Този метод за определяне на разумен марж на печалбата бе счетен за разумен, тъй като двата продукта и двата отрасъла са много сходни (и двата отрасъла са капиталоемки, а освен това някои производители на ЛТХ произвеждат и фина хартия с покритие). Използваният поради липсата на друга налична информация марж на печалбата е 4,5 %.
            
         3.4.   Сравнение
   
   
               (41)
            
            
               Комисията сравни нормалната стойност и експортната цена на производителите износители на базата на цена франко завода.
            
         
               (42)
            
            
               Когато това беше обосновано от необходимостта да се гарантира обективно сравнение, Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент.
            
         
               (43)
            
            
               Тъй като не бе възможно да се проследи произходът на джъмбо ролките, използвани за производството и продажбите на малки ролки, бе направено сравнение между експортната цена на джъмбо ролките, продавани на свързани страни за преработване в малки ролки, и нормална стойност, установена на съвкупно равнище, т.е. основаваща се, за всеки вид на продукта, на средната продажна цена на вътрешния пазар и на производствените разходи на двете дружества — Hansol Paper и Artone.
            
         
               (44)
            
            
               Дъмпинговият марж за експортните цени за директни продажби на джъмбо ролки за несвързани страни и за продажбите на джъмбо ролки чрез свързани страни бе определен чрез сравнение между експортната цена на Hansol Paper по вид на продукта и нормалната стойност за Hansol Paper по вид на продукта и между експортната цена на Artone по вид на продукта и нормалната стойност за Artone по вид на продукта.
            
         3.5.   Дъмпингов марж
   
   
               (45)
            
            
               По този начин дъмпинговият марж беше изчислен на 10 % — 15 % за продажбите на джъмбо ролки, които впоследствие се преработват в малки ролки за продажби на несвързани страни, и на 0,5 % — 5 % за продажбите на джъмбо ролки за несвързани и за свързани страни.
            
         
               (46)
            
            
               Както е пояснено в съображение 25, през разследвания период 15 % — 25 % от износа на групата Hansol за Съюза са били продажби (преки или непреки) на джъмбо ролки, докато останалите продажби са били продажби, осъществени за свързани страни, на джъмбо ролки, които са били преработвани и препродавани като малки ролки. Направено бе съответно претегляне на горепосочените дъмпингови маржове. Това беше направено чрез съпоставяне на дела на продажбите на джъмбо ролки, осъществени пряко или непряко за несвързани страни (т.е. 15 % — 25 %), с дъмпинговия марж, изчислен за джъмбо ролките (0,5 % — 5 %), и чрез съпоставяне на дела на продажбите на джъмбо ролки, осъществени за свързани страни с цел преработване и последваща препродажба като малки ролки на несвързани страни (т.е. 75 % — 85 %), с дъмпинговия марж, изчислен за джъмбо ролките, преработени в малки ролки (10 % — 15 %).
            
         
               (47)
            
            
               За оказалите съдействие производители износители Комисията сравни среднопретеглената нормална стойност за всеки вид на сходния продукт със среднопретеглената експортна цена на съответния вид на разглеждания продукт, в съответствие с член 2, параграфи 11 и 12 от основния регламент.
            
         
               (48)
            
            
               Въз основа на това временните среднопретеглени дъмпингови маржове, изразени като процент от CIF цената на границата на Съюза без платено мито, са следните:
               
                           Дружество
                        
                        
                           Временен дъмпингов марж
                        
                     
                           Група Hansol (Hansol Paper Co., Ltd. и Hansol Artone Paper Co., Ltd) (%)
                        
                        
                           12,1
                        
                     
                           Всички други дружества (%)
                        
                        
                           12,1
                        
                     
         
               (49)
            
            
               По отношение на всички други производители износители в Република Корея Комисията определи дъмпинговия марж въз основа на наличните факти в съответствие с член 18 от основния регламент. За тази цел Комисията определи степента на съдействие на производителите износители. Степента на съдействие представлява обемът на износа на оказалите съдействие производители износители за Съюза, изразен като процент от общия обем на износа — както е отчетен в статистическите данни за вноса от Евростат — от засегнатата държава за Съюза.
            
         
               (50)
            
            
               Степента на съдействие в този случай е висока, тъй като вносът на оказалите съдействие производители износители представлява общият износ за Съюза през разследвания период. Въз основа на това Комисията реши да използва остатъчния дъмпингов марж на равнището на оказалото съдействие дружество.
            
         4.   ВРЕДА
   
   4.1.   Определение за промишленост на Съюза и производство на Съюза
   
   
               (51)
            
            
               Петима производители от Съюза са произвеждали сходния продукт през разследвания период. Те представляват „промишлеността на Съюза“ по смисъла на член 4, параграф 1 от основния регламент.
            
         
               (52)
            
            
               Общият обем на производството на Съюза през разследвания период е изчислен на около 372 645 тона. Комисията установи тази стойност въз основа на отговорите на въпросника, предоставени от жалбоподателя, сверени с индивидуалните отговори на въпросника на включените в извадката производители от Съюза. Както е посочено в съображение 7, в извадката бяха включени трима производители от Съюза, представляващи между 75 % и 95 % от общото производство на Съюза на сходния продукт.
            
         4.2.   Потребление на Съюза
   
   
               (53)
            
            
               Комисията установи потреблението на Съюза въз основа на продажбите, осъществени от промишлеността на Съюза за несвързани клиенти в Съюза (източник: отговори на въпросника, представени от жалбоподателя, и проверени индивидуални отговори на въпросника на включените в извадката производители от Съюза), направените от жалбоподателя изчисления за вноса на ЛТХ от Съединените американски щати (САЩ) и Китайската народна република (КНР) и продажбите в Съюза на производителя износител (източник: въпросник относно дъмпинга).
            
         
               (54)
            
            
               Потреблението на Съюза се е променяло, както следва:
               
                  Таблица 1
               
               
                  Потребление на Съюза (в тонове)
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Общо потребление на Съюза
                        
                        
                           163 000  — 168 000 
                        
                        
                           178 000  — 183 000 
                        
                        
                           178 000  — 183 000 
                        
                        
                           189 000  — 194 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              109
                           
                        
                        
                           
                              108
                           
                        
                        
                           
                              115
                           
                        
                     
                           
                              Източник: въпросници относно дъмпинга и вредата.
                        
                     
         
               (55)
            
            
               През разглеждания период потреблението на Съюза се е увеличило с 15 %, главно в периода 2012—2013 г. и впоследствие в периода 2014—2015 г.
            
         4.3.   Внос от засегнатата държава
   
   4.3.1.   Обем и пазарен дял на вноса от засегнатата държава
   
   
               (56)
            
            
               Комисията установи обема на вноса въз основа на отговорите на въпросника, представени от производителя износител. Пазарният дял на вноса бе определен въз основа на потреблението на Съюза (вж. съображение 53).
            
         
               (57)
            
            
               Вносът в Съюза от засегнатата държава се е променял, както следва:
               
                  Таблица 2
               
               
                  Обем на вноса (в тонове) и пазарен дял
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Обем на вноса от засегнатата държава (в тонове)
                        
                        
                           1 000  — 2 000 
                        
                        
                           12 000  — 17 000 
                        
                        
                           19 000  — 25 000 
                        
                        
                           23 000  — 28 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              1 268 
                           
                        
                        
                           
                              1 949 
                           
                        
                        
                           
                              2 279 
                           
                        
                     
                           Пазарен дял (%)
                        
                        
                           0,7
                        
                        
                           8,0
                        
                        
                           12,4
                        
                        
                           13,6
                        
                     
                           
                              Индекс
                           
                        
                        
                           
                              100
                           
                        
                        
                           
                              1 169 
                           
                        
                        
                           
                              1 801 
                           
                        
                        
                           
                              1 975 
                           
                        
                     
                           
                              Източник: въпросници относно дъмпинга и вредата.
                        
                     
         
               (58)
            
            
               През 2015 г. вносът от Република Корея е бил 22,8 пъти по-голям в сравнение с 2012 г. Пазарният му дял се е увеличил от 0,7 % през 2012 г. на 13,6 % през разследвания период.
            
         4.3.2.   Цени на вноса от засегнатата държава и подбиване на цените
   
   
               (59)
            
            
               Комисията установи обема на вноса въз основа на отговорите на въпросника, представени от производителя износител.
            
         
               (60)
            
            
               Средната цена на вноса в Съюза от засегнатата държава се е променяла, както следва:
               
                  Таблица 3
               
               
                  Цени на вноса (EUR/тон)
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Средна цена на вноса от Корея
                        
                        
                           1 400  —1 500 
                        
                        
                           1 450  — 1 550 
                        
                        
                           1 300  — 1 400 
                        
                        
                           1 200  — 1 300 
                        
                     
                           
                              Индекс
                           
                        
                        
                           
                              100
                           
                        
                        
                           
                              103
                           
                        
                        
                           
                              92
                           
                        
                        
                           
                              85
                           
                        
                     
                           
                              Източник: въпросник относно дъмпинга.
                        
                     
         
               (61)
            
            
               Средната цена на вноса в Съюза от засегнатата държава е намаляла като цяло с 15 %. Следва да се отбележи, че цената през 2012 г. се основава на много ниско ниво на вноса. Налице е явно съвпадение във времето между увеличението на пазарните дялове и спада на цената.
            
         
               (62)
            
            
               Комисията определи подбиването на цените през разследвания период като сравни:
               
                           а)
                        
                        
                           среднопретеглените продажни цени, коригирани на ниво франко завода, за всеки вид на продукта на включените в извадката производители от Съюза за несвързани клиенти на пазара на Съюза и
                        
                     
                           б)
                        
                        
                           съответните среднопретеглени цени за всеки вид на продукта, внасян от оказалия съдействие производител, за първия независим клиент на пазара на Съюза, установени на база CIF (стойност, застраховка и навло), със съответните корекции за разходите след вноса.
                        
                     
         
               (63)
            
            
               В съответствие с методологията, описана в съображение 25, Комисията взе предвид обема на продажбите на разглеждания продукт както при продажби пряко за несвързани страни, така и при продажби, осъществявани за свързани страни в Съюза с цел преработване в малки ролки.
            
         
               (64)
            
            
               Сравнението на цените бе извършено поотделно за всеки отделен вид на продукта. При необходимост трансакциите бяха надлежно коригирани. Извадени бяха рабатите и отстъпките. Резултатът от сравнението бе изразен като процент от оборота на включените в извадката производители от Съюза през разследвания период. Той показа, че е налице среднопретеглен марж на подбиване на цените от 8,1 % вследствие на вноса от разглеждания продукт на пазара на Съюза. Счетено бе, че при около 84 % от обемите на вноса е имало подбиване на цените.
            
         4.4.   Икономическо състояние на промишлеността на Съюза
   
   4.4.1.   Общи бележки
   
   
               (65)
            
            
               В съответствие с член 3, параграф 5 от основния регламент при проверката на въздействието на дъмпинговия внос върху промишлеността на Съюза бе направена оценка на всички икономически показатели, имащи отражение върху състоянието на промишлеността на Съюза през разглеждания период.
            
         
               (66)
            
            
               За определянето на вредата Комисията направи разграничение между макроикономическите и микроикономическите показатели за вредата. Комисията оцени макроикономическите показатели въз основа на данните, съдържащи се в отговорите на въпросника и в изложенията, предоставени впоследствие от жалбоподателя. Комисията оцени микроикономическите показатели въз основа на данните, съдържащи се в отговорите на въпросника, предоставени от включените в извадката производители от Съюза. И двата набора от данни бяха счетени за представителни за икономическото състояние на промишлеността на Съюза.
            
         
               (67)
            
            
               Макроикономическите показатели са: производство, производствен капацитет, използване на капацитета, обем на продажбите, пазарен дял, растеж, заетост, производителност, размер на дъмпинговия марж и възстановяване от предишен дъмпинг.
            
         
               (68)
            
            
               Микроикономическите показатели са: средни единични цени, разходи за единица продукция, разходи за труд, наличности, рентабилност, паричен поток, инвестиции, възвръщаемост на инвестициите и способност за привличане на капитал.
            
         4.4.2.   Макроикономически показатели
   
   4.4.2.1.   Производство, производствен капацитет и използване на капацитета
   
   
               (69)
            
            
               През разглеждания период общото производство на Съюза, производственият капацитет и използването на капацитета са се променяли, както следва:
               
                  Таблица 4
               
               
                  Производство, производствен капацитет и използване на капацитета
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Производствен обем (в тонове)
                        
                        
                           376 150 
                        
                        
                           344 525 
                        
                        
                           349 601 
                        
                        
                           372 645 
                        
                     
                           
                              Индекс
                           
                        
                        
                           
                              100
                           
                        
                        
                           
                              92
                           
                        
                        
                           
                              93
                           
                        
                        
                           
                              99
                           
                        
                     
                           Производствен капацитет (в тонове)
                        
                        
                           393 333 
                        
                        
                           404 080 
                        
                        
                           401 142 
                        
                        
                           402 997 
                        
                     
                           
                              Индекс
                           
                        
                        
                           
                              100
                           
                        
                        
                           
                              103
                           
                        
                        
                           
                              102
                           
                        
                        
                           
                              102
                           
                        
                     
                           Използване на капацитета (%)
                        
                        
                           96
                        
                        
                           85
                        
                        
                           87
                        
                        
                           92
                        
                     
                           
                              Индекс
                           
                        
                        
                           
                              100
                           
                        
                        
                           
                              89
                           
                        
                        
                           
                              91
                           
                        
                        
                           
                              97
                           
                        
                     
                           
                              Източник: въпросници относно вредата и информация, представена от жалбоподателя.
                        
                     
         
               (70)
            
            
               Производството на продукта, предмет на разследването, е свързано с високи постоянни разходи за предприятията. През разглеждания период обемът на производството на промишлеността на Съюза е намалял с един процент. По-ниско ниво на производството се наблюдава през 2013 г. и 2014 г., когато един включен в извадката производител от Съюза е изпитвал известни затруднения.
            
         
               (71)
            
            
               Общият производствен капацитет е бил относително стабилен. Стойностите за 2012 г. са необичайно ниски и отразяват факта, че един производител от Съюза е преустановил временно производството на този продукт поради извънредни обстоятелства. През 2013 г. този производител е възобновил обичайната си дейност. Следва да се отбележи също, че през разглеждания период друг производител от Съюза, най-малкият, е бил в процес на прекратяване на производството на разглеждания продукт.
            
         
               (72)
            
            
               Общото намаление на степента на използване на капацитета е свързано със спада в обема на производството. Както е пояснено в съображение 125 по-долу, високата степен на използване на капацитета, показана в таблица 4, не означава, че промишлеността не може да произвежда още повече.
            
         4.4.2.2.   Обем на продажбите и пазарен дял
   
   
               (73)
            
            
               През разглеждания период обемът на продажбите и пазарният дял на промишлеността на Съюза са се променяли, както следва:
               
                  Таблица 5
               
               
                  Обем на продажбите и пазарен дял
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Обем на продажбите на пазара на Съюза (в тонове)
                        
                        
                           159 000  — 164 000 
                        
                        
                           160 000  — 165 000 
                        
                        
                           153 000  — 158 000 
                        
                        
                           160 000  —165 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              101
                           
                        
                        
                           
                              97
                           
                        
                        
                           
                              101
                           
                        
                     
                           Пазарен дял (%)
                        
                        
                           96,9
                        
                        
                           90,3
                        
                        
                           86,7
                        
                        
                           85,1
                        
                     
                           
                              Индекс
                           
                        
                        
                           
                              100
                           
                        
                        
                           
                              94
                           
                        
                        
                           
                              90
                           
                        
                        
                           
                              88
                           
                        
                     
                           
                              Източник: въпросници относно вредата и информация, представена от жалбоподателя.
                        
                     
         
               (74)
            
            
               През разглеждания период обемът на продажбите на пазара на Съюза, осъществени от промишлеността на Съюза, се е увеличил с 1 %.
            
         
               (75)
            
            
               През разглеждания период пазарният дял на промишлеността на Съюза се е свил от 96,9 на 85,1 %, тъй като тя не е могла да се възползва от увеличеното потребление. За да запази равнището си на продажби и да избегне още по-значително свиване на пазарния си дял, промишлеността на Съюза е била принудена да намали продажните си цени поради продължителния ценови натиск, упражняван от въпросния внос.
            
         4.4.2.3.   Растеж
   
   
               (76)
            
            
               Потреблението в Съюза се е увеличило с около 15 % през разглеждания период, докато обемът на продажбите на промишлеността на Съюза на пазара на Съюза е останал на същото равнище. Поради това промишлеността на Съюза е изгубила част от пазарния си дял, а пазарният дял на вноса от засегнатите държави се е увеличил през разглеждания период, усвоявайки почти цялото увеличение на потреблението.
            
         4.4.2.4.   Заетост и производителност
   
   
               (77)
            
            
               През разглеждания период заетостта и производителността са се променяли, както следва:
               
                  Таблица 6
               
               
                  Заетост и производителност
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Брой на наетите лица
                        
                        
                           851
                        
                        
                           784
                        
                        
                           797
                        
                        
                           842
                        
                     
                           
                              Индекс
                           
                        
                        
                           
                              100
                           
                        
                        
                           
                              92
                           
                        
                        
                           
                              94
                           
                        
                        
                           
                              99
                           
                        
                     
                           Производителност (единица/наето лице)
                        
                        
                           442
                        
                        
                           439
                        
                        
                           439
                        
                        
                           443
                        
                     
                           
                              Индекс
                           
                        
                        
                           
                              100
                           
                        
                        
                           
                              99
                           
                        
                        
                           
                              99
                           
                        
                        
                           
                              100
                           
                        
                     
                           
                              Източник: въпросници относно вредата и информация, представена от жалбоподателя.
                        
                     
         
               (78)
            
            
               Равнището на заетостта на промишлеността на Съюза не се е променило значително през разглеждания период. То е следвало отблизо равнището на производството. Промишлеността на Съюза е полагала усилия да запази работните места въпреки намаляващата рентабилност.
            
         
               (79)
            
            
               Производителността на работната сила на промишлеността на Съюза, разглеждана като продукция на наето лице за една година, не е варирала много. Производственият процес вече е бил оптимизиран в значителна степен.
            
         4.4.2.5.   Размер на дъмпинговия марж и възстановяване от предишен дъмпинг
   
   
               (80)
            
            
               Дъмпинговият марж е бил значително над нивото de minimis. Въздействието на размера на действителния дъмпингов марж върху промишлеността на Съюза не е било пренебрежимо малко, като се имат предвид обемът и намаляващите цени на вноса от засегнатата държава.
            
         
               (81)
            
            
               Това е първото антидъмпингово разследване относно разглеждания продукт. Поради това няма данни, които да дават възможност за оценка на ефекта от евентуален предишен дъмпинг.
            
         4.4.3.   Микроикономически показатели
   
   4.4.3.1.   Цени и фактори, влияещи на цените
   
   
               (82)
            
            
               През разглеждания период средните единични продажни цени на включените в извадката производители от Съюза за несвързани клиенти в Съюза са се променяли, както следва:
               
                  Таблица 7
               
               
                  Продажни цени в Съюза
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Средни единични продажни цени в Съюза на пазара (EUR/тон)
                        
                        
                           1 316 
                        
                        
                           1 297 
                        
                        
                           1 181 
                        
                        
                           1 176 
                        
                     
                           
                              Индекс
                           
                        
                        
                           
                              100
                           
                        
                        
                           
                              98
                           
                        
                        
                           
                              90
                           
                        
                        
                           
                              89
                           
                        
                     
                           Производствени разходи за единица продукция (EUR/тон)
                        
                        
                           1 177 
                        
                        
                           1 176 
                        
                        
                           1 155 
                        
                        
                           1 215 
                        
                     
                           
                              Индекс
                           
                        
                        
                           
                              100
                           
                        
                        
                           
                              100
                           
                        
                        
                           
                              98
                           
                        
                        
                           
                              103
                           
                        
                     
                           
                              Източник: въпросници относно вредата.
                        
                     
         
               (83)
            
            
               През разглеждания период продажните цени като цяло са намалели (– 11 %), за разлика от съответните производствени разходи (+ 3 %). През разследвания период продажните цени са били като цяло по-ниски от производствените разходи за единица продукция.
            
         
               (84)
            
            
               С цел да ограничат загубата на пазарен дял производителите от Съюза са били принудени да следват низходящата ценова тенденция и да намалят значително продажните си цени. Увеличението на производствените разходи може да се обясни отчасти с факта, че производството на ЛТХ е свързано с високи постоянни разходи за предприятията, съчетани със спада в производството (– 3 % при производителите от Съюза, включени в извадката). Производителите от Съюза отчасти са компенсирали повишението на цените на суровините, произтекло от неблагоприятен обменен курс USD/EUR (хартиената маса се търгува в долари), като са упражнявали строг контрол върху другите разходи и са предприели рационализиране.
            
         4.4.3.2.   Разходи за труд
   
   
               (85)
            
            
               През разглеждания период средните разходи за труд на включените в извадката производители от Съюза са се променяли, както следва:
               
                  Таблица 8
               
               
                  Средни разходи за труд на наето лице
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Средни разходи за труд на наето лице (EUR)
                        
                        
                           64 244 
                        
                        
                           63 424 
                        
                        
                           65 919 
                        
                        
                           67 047 
                        
                     
                           
                              Индекс
                           
                        
                        
                           
                              100
                           
                        
                        
                           
                              99
                           
                        
                        
                           
                              103
                           
                        
                        
                           
                              104
                           
                        
                     
                           
                              Източник: въпросници относно вредата.
                        
                     
         
               (86)
            
            
               През разглеждания период като цяло средното възнаграждение на наето лице се е увеличило с 4 %. Това увеличение е отразявало общото увеличение на цените в Съюза в резултат на инфлацията.
            
         4.4.3.3.   Наличности
   
   
               (87)
            
            
               През разглеждания период равнищата на складовите запаси на включените в извадката производители от Съюза са се променяли, както следва:
               
                  Таблица 9
               
               
                  Наличности
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Запаси в края на периода (в тонове)
                        
                        
                           24 000  — 29 000 
                        
                        
                           15 000  — 20 000 
                        
                        
                           23 000  — 28 000 
                        
                        
                           23 000  — 28 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              65
                           
                        
                        
                           
                              94
                           
                        
                        
                           
                              93
                           
                        
                     
                           Запаси в края на периода като процент от производството (%)
                        
                        
                           7,9
                        
                        
                           5,9
                        
                        
                           8,3
                        
                        
                           7,6
                        
                     
                           
                              Индекс
                           
                        
                        
                           
                              100
                           
                        
                        
                           
                              74
                           
                        
                        
                           
                              105
                           
                        
                        
                           
                              96
                           
                        
                     
                           
                              Източник: въпросници относно вредата.
                        
                     
         
               (88)
            
            
               През разглеждания период равнището на складовите запаси в края на периода е намаляло със 7 %. По принцип сходният продукт се произвежда на база конкретни поръчки от страна на ползвателите. За този вид промишленост складовите запаси не се считат за важен показател за вредата, тъй като по принцип следват производството и не надвишават едномесечната продукция. Складовите запаси в края на периода, изразени като процент от производството, са били сходни в началото и в края на разглеждания период.
            
         4.4.3.4.   Рентабилност, паричен поток, инвестиции, възвръщаемост на инвестициите и способност за привличане на капитал
   
   
               (89)
            
            
               През разглеждания период рентабилността, паричният поток, инвестициите и възвръщаемостта на инвестициите на включените в извадката производители от Съюза са се променяли, както следва:
               
                  Таблица 10
               
               
                  Рентабилност, паричен поток, инвестиции и възвръщаемост на инвестициите
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Рентабилност на продажбите в Съюза за несвързани клиенти (% от оборота на продажбите) (%)
                        
                        
                           13,0
                        
                        
                           11,5
                        
                        
                           5,3
                        
                        
                           – 0,5
                        
                     
                           
                              Индекс
                           
                        
                        
                           
                              100
                           
                        
                        
                           
                              89
                           
                        
                        
                           
                              41
                           
                        
                        
                           
                              – 4 г.
                           
                        
                     
                           Паричен поток (EUR)
                        
                        
                           80 000 000  — 100 000 000 
                        
                        
                           45 000 000  — 65 000 000 
                        
                        
                           10 000 000  — 30 000 000 
                        
                        
                           10 000 000  — 30 000 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              64
                           
                        
                        
                           
                              19
                           
                        
                        
                           
                              21
                           
                        
                     
                           Инвестиции (EUR)
                        
                        
                           1 500 000  — 6 500 000 
                        
                        
                           2 000 000  — 7 000 000 
                        
                        
                           6 000 000  — 11 000 000 
                        
                        
                           4 500 000  — 9 000 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              116
                           
                        
                        
                           
                              280
                           
                        
                        
                           
                              203
                           
                        
                     
                           Възвръщаемост на инвестициите (%)
                        
                        
                           203,93
                        
                        
                           132,56
                        
                        
                           58,28
                        
                        
                           57,17
                        
                     
                           
                              Индекс
                           
                        
                        
                           
                              100
                           
                        
                        
                           
                              65
                           
                        
                        
                           
                              29
                           
                        
                        
                           
                              28
                           
                        
                     
                           
                              Източник: въпросник относно вредата.
                        
                     
         
               (90)
            
            
               Комисията установи рентабилността на включените в извадката производители от Съюза, като изрази нетната печалба преди облагане с данъци от продажбите на сходния продукт на несвързани клиенти в Съюза като процент от оборота от тези продажби.
            
         
               (91)
            
            
               През разглеждания период рентабилността е претърпяла отрицателно развитие — от ситуация с печалба през 2012 г. до загуби през разследвания период (– 0,5 %). Макар тенденцията да е свързана отчасти с предприетото от някои производители от Съюза рационализиране, значителният ценови и количествен натиск, упражняван върху промишлеността на Съюза от увеличаващия се внос от засегната държава през периода 2013—2015 г., не е позволил на промишлеността на Съюза да се възползва от нарастващото потребление в Съюза.
            
         
               (92)
            
            
               Нетният паричен поток е способността на производителите от Съюза да самофинансират дейностите си. Тенденцията при нетния паричен поток е била на рязък спад, дължащ се главно на намаляващата рентабилност.
            
         
               (93)
            
            
               Възвръщаемостта на инвестициите представлява печалбата, изразена като процент от нетната балансова стойност на инвестициите. Тя е намаляла (– 72 %) в съответствие с промяната в рентабилността. С изключение на една конкретна инвестиция, направена с цел подобряване на ефективността от страна на един от производителите от Съюза в периода 2014—2015 г., включените в извадката производители са поддържали инвестициите си на равнището на сумите, абсолютно необходими за продължаване на дейността.
            
         
               (94)
            
            
               Способността за привличане на капитал е била засегната от намаляващата рентабилност, както това е видно от ниското ниво на инвестиции за този вид промишленост.
            
         4.4.4.   Заключение относно вредата
   
   
               (95)
            
            
               През разглеждания период вредата за промишлеността на Съюза е била съществена и очевидна по отношение на свързаните с цената показатели за вредата, като например занижаването на продажните цени (– 11 %), намаляващата рентабилност (от + 13 % на – 0,5 %), паричния поток и възвръщаемостта на нетните активи. Поради спада в продажните цени конкретните действия за подобряване на ефективността и упражняването на строг контрол върху разходите не са били достатъчни, за да се предотврати ситуацията, в която производителите от Съюза са започнали да търпят загуби през разследвания период. Освен това, когато става въпрос за свързаните с обема показатели за вредата, промишлеността на Съюза не е успяла да се възползва от увеличението в потреблението на Съюза. На практика през разглеждания период пазарният дял на производителите от Съюза е намалял с 12 процентни пункта.
            
         
               (96)
            
            
               Поради специфичните особености на този вид промишленост (капиталоемка и предимно с непрекъснат режим на работа), тенденцията при свързаните с обема показатели за вредата, като напр. обем на производството и на продажбите, е била по-скоро стабилна в абсолютно изражение. Това обаче трябва да се разглежда в контекста на нарастващото търсене, което означава, че в относително изражение ситуацията се е влошила.
            
         
               (97)
            
            
               Въпреки конкретните действия, предприети от промишлеността на Съюза по време на разглеждания период с цел повишаване на цялостната ѝ ефективност (като например по-нататъшно оптимизиране на вътрешните процеси), ситуацията се е влошила значително, по-специално по отношение на рентабилността и с оглед на загубата на пазарен дял. Затрудненията при привличането на капитали са довели до замразяване на някои инвестиции.
            
         
               (98)
            
            
               Въз основа на гореизложеното Комисията стигна на този етап до заключението, че промишлеността на Съюза е понесла съществена вреда по смисъла на член 3, параграф 5 от основния регламент.
            
         5.   ПРИЧИННО-СЛЕДСТВЕНА ВРЪЗКА
   
   
               (99)
            
            
               В съответствие с член 3, параграф 6 от основния регламент Комисията проучи дали дъмпинговият внос от засегнатата държава е нанесъл съществена вреда на промишлеността на Съюза. В съответствие с член 3, параграф 7 от основния регламент Комисията също така проучи дали е възможно и други известни фактори да са нанесли по същото време вреда на промишлеността на Съюза. Комисията се увери, че вредата, евентуално причинена от тези други фактори, не е била приписана на дъмпинговия внос. Тези фактори са: друг внос, въздействието на цените на несъдържащата фенол ЛТХ, антидъмпинговите мита в САЩ, равнището на износа на производителите от Съюза, нарастващата конкуренция между тях, поредица от въпроси, свързани с разходите, с повсеместния достъп до интернет и засилената цифровизация (т.е. увеличение на плащанията, при които не се използва хартиен носител), ценовия натиск от страна на големите вериги за търговия на дребно и рационализирането в рамките на промишлеността на Съюза.
            
         5.1.   Въздействие на дъмпинговия внос
   
   
               (100)
            
            
               През разглеждания период продажните цени на производителите износители са намалели средно с 15 %. Понижавайки непрекъснато eдиничните си продажни цени на дъмпингово равнище през разглеждания период, производителите от засегнатата държава са успели да увеличат значително пазарния си дял в периода от 2012 г. (0,7 %) до разследвания период (13,6 %).
            
         
               (101)
            
            
               Непрекъснатото увеличаване на вноса от Република Корея на подбиващи цени, в резултат на нарастващия капацитет на производителя износител, е оказало ясно изразено отрицателно въздействие върху резултатите на промишлеността на Съюза. Дъмпинговият внос е принудил промишлеността на Съюза да намали своите продажни цени за Съюза, за да ограничи намаляването на пазарния си дял, довело до загуби през разследвания период. Освен това обемът на продажбите на промишлеността на Съюза е останал стабилен, като по този начин тя не е била в състояние да се възползва от нарастването на потреблението на Съюза и така е загубила почти 12 % от пазарния си дял.
            
         
               (102)
            
            
               С оглед на ясно установеното съвпадение във времето между все по-увеличаващото се равнище на дъмпинговия внос при постоянно намаляващи цени (за които е установено също така, че са подбивали цените на Съюза), от една страна, и застоя в обема на продажбите на промишлеността на Съюза, загубата на пазарен дял и занижаването на цените, довели до положение на работа на загуба в средите на включените в извадката производители, от друга страна, се стигна до заключението, че дъмпинговият внос е отговорен за вредата, понесена от промишлеността на Съюза.
            
         5.2.   Въздействие на други фактори
   
   5.2.1.   Внос от трети държави
   
   
               (103)
            
            
               През разглеждания период обемът на вноса от други трети държави се е променял, както следва:
               
                  Таблица 11
               
               
                  Внос от трети държави
               
               
                            
                        
                        
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Общо от всички трети държави с изключение на засегнатата държава
                        
                        
                           Обем (тонове)
                        
                        
                           3 500  — 5 000 
                        
                        
                           2 000  — 3 500 
                        
                        
                           1 500  — 3 000 
                        
                        
                           2 000  — 3 500 
                        
                     
                           
                              Индекс
                           
                        
                        
                           
                              100
                           
                        
                        
                           
                              75
                           
                        
                        
                           
                              44
                           
                        
                        
                           
                              63
                           
                        
                     
                           Пазарен дял (%)
                        
                        
                           2,4
                        
                        
                           1,7
                        
                        
                           1,0
                        
                        
                           1,3
                        
                     
                           Средна цена (EUR)
                        
                        
                           799
                        
                        
                           631
                        
                        
                           677
                        
                        
                           1 147 
                        
                     
                           
                              Индекс
                           
                        
                        
                           
                              100
                           
                        
                        
                           
                              79
                           
                        
                        
                           
                              85
                           
                        
                        
                           
                              143
                           
                        
                     
                           
                              Източник: въпросник относно дъмпинга и изчисления на ETPA.
                        
                     
         
               (104)
            
            
               Вносът от засегнатата държава представлява почти целият внос в Съюза. През разглеждания период вносът от други държави (САЩ и КНР) е намалял с 37 %. Пазарният дял на този внос през разследвания период е бил 1,3 %, т.е. под нивото de minimis и е малко вероятно да е причинил вреда за производителите от Съюза и да нарушава причинно-следствената връзка.
            
         5.2.2.   Равнище на износа на промишлеността на Съюза
   
   
               (105)
            
            
               През разглеждания период обемът на износа (продажби за несвързани клиенти) на включените в извадката производители от Съюза се е променял, както следва:
               
                  Таблица 12
               
               
                  Равнище на износа на включените в извадката производители от Съюза
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           Разследван период
                        
                     
                           Обем на износа (тонове)
                        
                        
                           70 000  — 90 000 
                        
                        
                           90 000  — 110 000 
                        
                        
                           100 000  — 120 000 
                        
                        
                           95 000  — 115 000 
                        
                     
                           
                              Индекс
                           
                        
                        
                           
                              100
                           
                        
                        
                           
                              125
                           
                        
                        
                           
                              135
                           
                        
                        
                           
                              127
                           
                        
                     
                           Средна цена (EUR)
                        
                        
                           1 234 
                        
                        
                           1 177 
                        
                        
                           1 127 
                        
                        
                           1 211 
                        
                     
                           
                              Индекс
                           
                        
                        
                           
                              100
                           
                        
                        
                           
                              95
                           
                        
                        
                           
                              91
                           
                        
                        
                           
                              98
                           
                        
                     
                           
                              Източник: въпросници относно вредата.
                        
                     
         
               (106)
            
            
               През разглеждания период обемът на износа за несвързани клиенти се е увеличил с 27 %. Що се отнася до цените, през разглеждания период те са се понижили (– 2 %), но не толкова, колкото цените на пазара на Съюза (– 11 %). Поради факта, че рентабилността на експортните пазари, макар и намаляваща, е била по-висока в сравнение с рентабилността в Съюза, производителите от Съюза са се възползвали от някои възможности за износ с цел максимално използване на капацитета и компенсиране на постоянните разходи.
            
         
               (107)
            
            
               Въз основа на горепосоченото е малко вероятно равнището на износа на промишлеността на Съюза да е причинило вреда на производителите от Съюза и да нарушава причинно-следствената връзка.
            
         5.2.3.   Антидъмпинговите мита в САЩ
   
   
               (108)
            
            
               Производителят износител заяви, че промишлеността на Съюза е понесла вреда, тъй като един от включените в извадката производители не е могъл да продава ЛТХ в САЩ поради високите антидъмпингови мита върху този продукт.
            
         
               (109)
            
            
               Тези обстоятелства са оказали известно влияние върху един производител от Съюза по отношение на производствения обем (вж. съображение 70 по-горе). Те обаче не биха имало никакво въздействие върху повечето от данните за този производител от Съюза, например данните за рентабилността на продажбите в Съюза и за паричния поток.
            
         
               (110)
            
            
               Във всеки случай въздействието по отношение на промишлеността на Съюза като цяло е ограничено. За това са налице редица основания. Първо, въпросът касае само един от производителите от Съюза — следва да се отбележи, че останалите двама включени в извадката производители, които не са обект на мерките, са увеличили продажбите си за САЩ. Второ, въпросният производител е успял да компенсира частично ситуацията чрез увеличаване на износа за други пазари. На последно място, през февруари 2015 г. САЩ са отменили въпросните антидъмпингови мита. Поради това общото въздействие през разследвания период е почти нулево.
            
         
               (111)
            
            
               Въз основа на гореизложеното се счита, че въздействието на антидъмпинговите мита в САЩ върху промишлеността на Съюза като цяло не е толкова значително, че да прекъсне причинно-следствената връзка.
            
         5.2.4.   Занижаване на цените на несъдържащата фенол ЛТХ
   
   
               (112)
            
            
               Производителят износител изказа твърдението, че занижаването на цените на Съюза е било причинено не от корейския внос, а по-скоро от спада в цената на несъдържащата фенол ЛТХ — продукт, който се произвежда и продава от промишлеността на Съюза, но не се изнася от Република Корея. Това твърдение се основава на покупната цена на някои дружества, свързани с производителя износител (покупки от двама производители от Съюза).
            
         
               (113)
            
            
               В тази връзка на първо място следва да се отбележи, че, както е обяснено по-горе (вж. съображение 20 и следващите), несъдържащата фенол ЛТХ и съдържащата фенол ЛТХ са взаимозаменяеми и се конкурират, като по този начин цените на първата може да бъдат повлияни от корейския внос и от пазара като цяло, на който преобладава съдържащата фенол ЛТХ (84 % от потреблението на Съюза). Освен това данните на промишлеността на Съюза показват, че през разглеждания период продажните цени за единица продукция на несъдържащата фенол ЛТХ са намалели в по-малка степен в сравнение с продажните цени за единица продукция на съдържащата фенол ЛТХ. Така че в действителност занижаването на цените е дори още по-значително, ако не се вземе предвид въздействието на продажбите на несъдържаща фенол ЛТХ от страна на промишлеността на Съюза. Освен това при изчислението на подбиването на цените, основаващо се на сравнение между сходни видове на продукта, т.е. като се изключат несъдържащите фенол видове, които не са били внасяни, беше установено значително подбиване на цените.
            
         5.2.5.   Други причини
   
   
               (114)
            
            
               Според някои заинтересовани страни производителите от Съюза са изпитвали затруднения поради растящата конкуренция помежду си (за използване на капацитета), високите разходи (дължащи се на увеличение в световен мащаб на цените на суровините, свързано с обменния курс USD/EUR и с нарастващите разходи за труд и енергия), с повсеместния достъп до интернет и засилената цифровизация (т.е. увеличение на плащанията, при които не се използва хартиен носител), както и ценовия натиск от страна на големите вериги за търговия на дребно (като бензиностанции и супермаркети). За нито един от тези фактори обаче не бе установено, че прекъсва причинно-следствената връзка между съществената вреда и дъмпинговия внос от Република Корея.
            
         
               (115)
            
            
               Няма доказателства за евентуални антиконкурентни практики. Нищо в досието не показва, че конкуренцията сред производителите от Съюза (за използване на капацитета) е била несправедлива.
            
         
               (116)
            
            
               По отношение на твърдението за високите разходи следва да се отбележи, че през разглеждания период производителите от Съюза са упражнявали строг контрол върху разходите си, които са се увеличили в малка степен (+ 3 %). Това увеличение включва всякакви промени в цените на хартиената маса (които представляват около една трета от общите разходи за ЛТХ), в разходите за енергия и разходите за труд, като последните са анализирани по-подробно в съображения 85 — 86.
            
         
               (117)
            
            
               При разследването не беше потвърдено, че повсеместният достъп до интернет и засилената цифровизация (т.е. увеличение на плащанията, при които не се използва хартиен носител) може да са източник на вреда за промишлеността на Съюза. Напротив, беше установено, че потреблението на Съюза на ЛТХ се е увеличавало непрекъснато.
            
         
               (118)
            
            
               Що се отнася до твърдението за наличие на известен ценови натиск от страна на големите вериги за търговия на дребно (като бензиностанции и супермаркети), заинтересованите страни не предоставиха подкрепящи доказателства и не бе възможно твърдението да бъде потвърдено в рамките на разследването.
            
         
               (119)
            
            
               Следва освен това да се отбележи, че разследването показа, че някои производители от Съюза са предприели преструктуриране и реорганизация в близкото минало, за да подобрят своята конкурентоспособност. Някои от тези процеси все още са в ход, а осъществяването на някои от предвидените конкретни действия, като например специфични инвестиции, е било затруднено поради въздействието на дъмпинговия внос върху рентабилността на въпросните производители, като по този начин е била засегната способността им за привличане на капитал. Поради това за този фактор не бе установено, че прекъсва причинно-следствената връзка между съществената вреда и дъмпинговия внос от Република Корея.
            
         5.3.   Заключение относно причинно-следствената връзка
   
   
               (120)
            
            
               Въз основа на горепосоченото Комисията стигна на този етап до заключението, че съществената вреда, нанесена на промишлеността на Съюза, е причинена от дъмпинговия внос от засегнатата държава и че другите фактори, взети предвид поотделно или заедно, не са нарушили причинно-следствената връзка.
            
         
               (121)
            
            
               Комисията направи съответно разграничение и отдели въздействието на всички известни фактори върху състоянието на промишлеността на Съюза от вредоносното въздействие на дъмпинговия внос. По отношение на останалите фактори, които бяха идентифицирани — равнището на износа на производителите от Съюза, антидъмпинговите мита в САЩ, по-високите цени и поредица от процеси по рационализиране — временно беше установено, че те не нарушават причинно-следствената връзка, дори ако се вземе предвид тяхното евентуално комбинирано въздействие.
            
         6.   ИНТЕРЕС НА СЪЮЗА
   
   
               (122)
            
            
               В съответствие с член 21 от основния регламент Комисията провери дали, независимо от наличието на вредоносен дъмпинг, може да се направи недвусмислено заключение, че приемането на мерки в конкретния случай не е в интерес на Съюза. Интересът на Съюза беше определен въз основа на оценка на всички различни засегнати интереси, в това число тези на промишлеността на Съюза, на търговците на различните равнища и на ползвателите.
            
         6.1.   Интерес на промишлеността на Съюза
   
   
               (123)
            
            
               Петимата производители, които съставляват промишлеността на Съюза, се намират в три държави членки (Германия, Испания и Финландия). Никой от тях не се противопостави на започването на разследването.
            
         
               (124)
            
            
               Всички производители от Съюза участваха активно в разследването и заявиха, че налагането на мерки би позволило да се запазят работни места, би насърчило по-големи инвестиции и би допринесло за обръщане на тенденцията за намаляване на рентабилността, която се наблюдава след навлизането на корейския износител на пазара на ЕС.
            
         
               (125)
            
            
               Промишлеността на Съюза вече е преминавала през значително преструктуриране в миналото и непрекъснато следи за подобряването на ефективността на производствения си процес. Сравнението на данните, посочени в таблица 4 по-горе за обема на производство, с описаното в съображения 53 — 55 потребление на Съюза показва, че — обратно на това, което една от страните заяви — промишлеността на Съюза може да отговори на търсенето в Съюза. Високата степен на използване на капацитета, показана в таблица 4 по-горе, не означава, че промишлеността на Съюза не може да произвежда още повече. От една страна, производителите от Съюза разполагат с многофункционално оборудване с капацитет за реакция при извънредни обстоятелства, а именно с капацитет производството да се пренасочва към различен продукт. От друга страна, по-малкият производител от Съюза, който е бил в процес на прекратяване на производството на въпросния продукт, би могъл да преразгледа този си избор, ако има лоялна конкуренция.
            
         
               (126)
            
            
               Очаква се, че налагането на мерките ще възстанови равнопоставените условия на конкуренция и справедливото равнище на цените на пазара на Съюза, и ще подобри рентабилността на промишлеността на Съюза до нивата, които се считат за нормални за този капиталоемък отрасъл. При липса на мита би могло да се наложи някои от производителите от Съюза да намалят — а дори и да прекратят — дейностите си по производство на ЛТХ и да закрият работни места. Това може да доведе до по-ограничена конкуренция на пазара и да ограничи още повече източниците на доставка за много ползватели.
            
         
               (127)
            
            
               В случай че не бъдат наложени мерки, голяма е вероятността състоянието на промишлеността на Съюза да се влоши допълнително. Вероятно е да настъпи допълнителна загуба на печалби и на пазарен дял, тъй като няма основание да се твърди, че занижаването на цените ще бъде прекратено без налагане на мерки.
            
         
               (128)
            
            
               Поради това на този етап Комисията стигна до заключението, че налагането на антидъмпингови мита би било в интерес на промишлеността на Съюза.
            
         6.2.   Интерес на другите заинтересовани страни
   
   
               (129)
            
            
               Службите на Комисията изпратиха въпросници на 50 заинтересовани страни. Не всички от тях обаче изпратиха отговор на въпросника: 25 преработватели, търговци на различни равнища и едно сдружение (Конфедерацията на европейските хартиени предприятия — CEPI) направиха изявления, но на практика само 14 заинтересовани страни представиха отговори на въпросника. Тези отговори обаче не винаги бяха изчерпателни, като в някои от тях бяха формулирани само твърдения, непотвърдени с подлежащи на проверка доказателства.
            
         
               (130)
            
            
               Трима от изпратилите отговори на въпросника преработватели се обявиха в полза на мерките, предимно на основание, че с мерките ще се възстановят равнопоставените условия на конкуренция на пазара на ЕС. С оглед на закупеното количество ЛТХ тези преработватели имат по-голяма тежест в сравнение с тези, които не са изразили становище или са се противопоставили на мерките. CEPI също подкрепи мерките, заявявайки, че общите отрасли нагоре по веригата, несвързаните преработватели и крайните потребители ще бъдат засегнати отрицателно от дъмпинговия внос от Република Корея.
            
         
               (131)
            
            
               Страните, които се противопоставят на налагането на мерки, се страхуват от недостиг на хартия и повишаване на цените, липса на алтернативни източници на снабдяване, антиконкурентни практики от страна на производителите от Съюза, и в крайна сметка, от прекратяване на някои дейности по преработка и/или преустановяване на дейността на някои преработватели. Разследването обаче показа, че в Европейския съюз има няколко достъпни източници на доставки, че няма данни за антиконкурентни практики от страна на производителите от Съюза и че налагането на мерките няма да доведе до значително увеличение на цените, като се има предвид и равнището на дъмпинговия марж.
            
         
               (132)
            
            
               На последно място, както производителят износител, така и правителството на Република Корея заявиха, че при анализа на интереса на Съюза следва да се вземат предвид инвестициите, направени от групата Hansol в Съюза в периода 2013 — 2016 г., и броят на работните места в рамките на свързаните преработватели. Те обаче не представиха никакви доказателства, валидни конкретно за производството на ЛТХ.
            
         
               (133)
            
            
               Освен това, тъй като с мерките само ще бъде възстановена лоялната конкуренция на пазара на Съюза, се смята, че антидъмпинговите мерки ще доведат до осъществяването на вноса на разглеждания продукт в Съюза на невредоносни цени. Това следва да бъде от полза за независимите преработватели.
            
         
               (134)
            
            
               Поради това Комисията на този етап стигна до заключението, че въздействието на антидъмпинговите мита върху страните, които се противопоставят на мерките, няма да надхвърли положителното въздействие от мерките за промишлеността на Съюза. Що се отнася до страните, които направиха неподкрепени с доказателства изявления, разследването не можа да докаже, че налагането на мерките ще окаже значително (или изобщо някакво) въздействие върху тях.
            
         6.3.   Заключение относно интереса на Съюза
   
   
               (135)
            
            
               Въз основа на гореизложеното Комисията стигна до заключението, че на този етап от разследването не са налице наложителни причини да се заключи, че налагането на мерки върху вноса на ЛТХ с произход от Република Корея не е в интерес на Съюза.
            
         7.   ВРЕМЕННИ АНТИДЪМПИНГОВИ МЕРКИ
   
   
               (136)
            
            
               Въз основа на направените от Комисията заключения по отношение на дъмпинга, вредата, причинно-следствената връзка и интереса на Съюза следва да бъдат наложени временни мерки, за да се предотврати по-нататъшното причиняване на вреда на промишлеността на Съюза от дъмпинговия внос.
            
         7.1.   Равнище на отстраняване на вредата (марж на вредата)
   
   
               (137)
            
            
               С оглед на определянето на равнището на мерките Комисията най-напред определи размера на митото, необходимо за отстраняване на вредата, понесена от промишлеността на Съюза.
            
         
               (138)
            
            
               Вредата би била отстранена, ако промишлеността на Съюза е в състояние да покрие производствените си разходи и преди облагане с данъци да реализира от продажбите на сходния продукт на пазара на Съюза печалба, която разумно може да се очаква при нормални условия на конкуренция от промишленост от този вид в отрасъла, и то при липсата на дъмпингов внос.
            
         
               (139)
            
            
               В своята жалба жалбоподателят поиска от Комисията да използва „около 10 %“ от оборота като разумен невредоносен марж на печалбата. Разследването показа, че действителната рентабилност на промишлеността на Съюза, съществуваща преди нарастването на вноса от Република Корея да окаже сериозно отражение, е била 13 % през 2012 г. и 11,5 % през 2013 г. На тези основания Комисията счита, че маржът на печалба, реализиран от промишлеността в най-скорошната представителна година, т.е. 2013 г., е подходяща основа за целева печалба.
            
         
               (140)
            
            
               На тази основа Комисията изчисли невредоносна цена на сходния продукт за промишлеността на Съюза, като добави горепосочения марж на печалба от 11,5 % към производствените разходи на включените в извадката производители от Съюза през разследвания период.
            
         
               (141)
            
            
               След това Комисията определи равнището на отстраняване на вредата въз основа на сравнение на среднопретеглената цена на вноса на оказалия съдействие производител износител в засегнатата държава, която беше установена с цел изчисляване на подбиването на цената, и среднопретеглената невредоносна цена на сходния продукт, продаван от включените в извадката производители от Съюза на пазара на Съюза през разследвания период. Разликите, получени от това сравнение, бяха изразени като процент от среднопретеглената CIF стойност на вноса. Маржът на вредата бе временно определен на 35,8 %.
            
         7.2.   Временни мерки
   
   
               (142)
            
            
               Върху вноса на някои видове лека термична хартия с произход от Република Корея следва да бъдат наложени временни антидъмпингови мерки в съответствие с правилото за по-малкото мито, предвидено в член 7, параграф 2 от основния регламент. Комисията направи сравнение между маржовете на вредата и дъмпинговите маржове. Размерът на митата следва да бъде определен на равнището на по-ниския от двата маржа, т.е. на равнището на дъмпинговия марж.
            
         
               (143)
            
            
               Въз основа на гореизложеното ставките на временното антидъмпингово мито, изразени като процент от цената CIF на граница на Съюза, без платено мито, следва да бъдат, както следва:
               
                           Държава
                        
                        
                           Дружество
                        
                        
                           Дъмпингов марж
                        
                        
                           Марж на вредата
                        
                        
                           Временно антидъмпингово мито
                        
                     
                           Република Корея
                        
                        
                           Група Hansol (Hansol Paper Co., Ltd. и Hansol Artone Paper Co., Ltd) (%)
                        
                        
                           12,1
                        
                        
                           35,8
                        
                        
                           12,1
                        
                     
                           Всички други дружества (%)
                        
                        
                           12,1
                        
                        
                           35,8
                        
                        
                           12,1
                        
                     
         
               (144)
            
            
               Както е пояснено в съображение 50, степента на съдействие в този случай е висока, тъй като вносът на оказалите съдействие производители износители представлява общият износ за Съюза през разследвания период. Поради това остатъчното антидъмпингово мито се основава на равнището на оказалото съдействие дружество.
            
         
               (145)
            
            
               Дадено дружество може да поиска прилагането на тези индивидуални ставки на антидъмпинговото мито, ако впоследствие промени наименованието на своето предприятие. Искането трябва да бъде адресирано до Комисията (6). То трябва да съдържа цялата относима информация, която позволява да се докаже, че промяната не засяга правото на дружеството да се ползва от приложимата за него ставка на митото. Ако промяната на наименованието на дружеството не засяга правото му да се ползва от приложимата за него ставка на митото, в Официален вестник на Европейския съюз се публикува известие, с което се съобщава за промяната на наименованието.
            
         
               (146)
            
            
               За да се осигури правилното прилагане на антидъмпинговите мита, антидъмпинговата ставка за всички други дружества следва да се прилага не само за производителите износители, неоказали съдействие в настоящото разследване, но и за производителите, които не са осъществявали износ за Съюза през разследвания период.
            
         8.   ЗАКЛЮЧИТЕЛНИ РАЗПОРЕДБИ
   
   
               (147)
            
            
               В интерес на доброто административно управление Комисията ще прикани заинтересованите страни да представят коментари в писмена форма и/или да поискат изслушване от Комисията и/или от служителя по изслушванията при търговските процедури в рамките на определен срок.
            
         
               (148)
            
            
               Констатациите относно налагането на временните мита са временни и може да бъдат променени на окончателния етап от разследването,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се временно антидъмпингово мито върху вноса на някои видове лека термична хартия с тегло, непревишаващо 65 g/m2; на роли с ширина 20 cm или повече, с тегло на ролaта (включително хартията) 50 kg или повече и с диаметър на ролата (включително хартията) 40 cm или повече („джъмбо ролки“); със или без основно покритие от едната или от двете страни; покрита с термочувствително вещество от едната или от двете страни; и със или без горно покритие; с произход от Република Корея, понастоящем класирана в кодове по КН ex 4809 90 00, ex 4811 90 00, ex 4816 90 00 и ex 4823 90 85 (кодове по ТАРИК: 4809900010, 4811900010, 4816900010, 4823908520).
   2.   Ставката на временното антидъмпингово мито, приложима към нетната цена франко границата на Съюза преди обмитяване на описания в параграф 1 продукт, е 12,1 %.
   3.   Допускането за свободно обращение в Съюза на посочения в параграф 1 продукт става след представянето на парична гаранция, равностойна по размер на временното мито.
   4.   Освен когато е предвидено друго, се прилагат действащите разпоредби относно митата.
   Член 2
   1.   В срок от 25 календарни дни от датата на влизане в сила на настоящия регламент заинтересованите страни могат:
   
               а)
            
            
               да поискат оповестяване на основните факти и съображения, въз основа на които е приет настоящият регламент;
            
         
               б)
            
            
               да представят писмено своите коментари на Комисията; и
            
         
               в)
            
            
               да поискат да бъдат изслушани от Комисията и/или от служителя по изслушванията при търговските процедури.
            
         2.   В срок от 25 календарни дни от датата на влизане в сила на настоящия регламент страните, посочени в член 21, параграф 4 от Регламент (ЕС) 2016/1036, могат да представят коментари относно прилагането на временните мерки.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.
   Член 1 се прилага за срок от шест месеца.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 ноември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 30.6.2016 г., стр. 21.
   
      (2)  Регламент (ЕО) № 1225/2009 на Съвета (ОВ L 343, 22.12.2009 г., стр. 51) бе заменен от Регламент (ЕС) 2016/1036 на Европейския парламент и на Съвета („основния регламент“).
   
      (3)  ОВ C 62, 18.2.2016 г., стр. 7.
   
      (4)  Тази информация е представена като диапазон поради риска включено в извадката дружество да изчисли посредством прилагане на обратен инженеринг данните на своите конкуренти.
   
      (5)  Съображение 73 от Регламент за изпълнение (ЕС) № 451/2011 на Съвета (ОВ L 128, 14.5.2011 г., стр. 1).
   
      (6)  European Commission, Directorate-General for Trade, Directorate H, Rue de la Loi 170, 1040 Brussels, Belgium (БЕЛГИЯ).